**Drugo srečanje partnerjev NET-ENT**

V okviru mednarodnega projekta Networking for Entrepreneurship (NET-ENT, Erasmus+ K2) smo imeli v Marcu 2018 drugo srečanje partnerjev. Naš gostitelj je bila Politeknika IkastegiaTxorierri, Derio, Španija. Na srečanju smo skupaj s partnerji opredelili naslednje korake v projektu, ki so ključni za kakovostno izvedbo projekta. Predvsem smo definirali podjetniške kompetence, ki jih bomo v projektu spodbujali, metode dela ter vsebino priročnika za učitelje in učbenika za učence. Dogovorili smo se tudi o vsebinah usposabljanja za učitelje v projektu, ki bo junija 2018. Vsebine izobraževanja bodo za partnerje v projektu pripravili na Finskem po vzoru metod dela, ki ga v Start Up-ih uporabljajo na Haaga – Helia University, University of Applied Science, Helsinki, Finland.

Kot končni cilj projekta bo nastal NET-ENT - mednarodni podjetniški modul sestavljen iz dveh delov:

1. del - osebna rast in spodbujanje podjetnosti

2. del – interdisciplinarna podjetniška znanja, potrebna za razvoj tržno uspešnega izdelka

Povezali bomo dijake, učitelje in podjetnike treh različnih strok, ki bodo sodelovali pri razvoju produkta od ideje do končnega rezultata (oblikovanje, ekonomija -trženje, proizvodnja). Pri dijakih želimo spodbujati razvoj odgovornosti in prevzemanje pobude za lastno zaposlitev in kariero z uporabo inovativnih metod poučevanja / učenja in z vključevanjem podjetij in podjetnikov v učni proces. Končni cilj je, da rezultate projekta uvedemo v šolski kurikul. S sodelujočimi partnerji želimo vzpostaviti tudi strateška dolgoročna partnerstva in z njimi sodelovati na področju mobilnosti učiteljev in dijakov.

Več o projektu si lahko ogledate na povezavi »povezava na projekt«.